section_heading: Radnja
paragraph_text: Sljedeći dan ispred katedrale se održava spaljivanje, a Frollo Esmeralddu optuži za vještičarenje i osudi. Quasimoda su vojnici lancima zavezali oko stupova zvonika, no on se uspije osloboditi i spasiti Esmeraldu, a Frollo se razljuti i odluči vojnom silom ući u katedralu. Phoebus, koji je također bio zatvoren, oslobodi se i nagovori narod da napadnu vojnike i obrane Božji dom. Frollo u međuvremenu uđe u zvonik i odluči ubiti i Quasimoda i Esmeraldu, no posklizne se sa zida, padne među ljude i umre. Quasimodo se također posklizne, ali ga Phoebus uspije uhvatiti na pola puta.